
Bai al Sarf

**Definisi** - Pertukaran matawang yang biasa dijalankan di Malaysia ialah kontrak jual beli matawang atau Bai’ al-sarf yang bermaksud jual beli matawang dengan matawang sama ada sama jenis atau berlainan jenis. Definisi bai’ al-sarf sebagai akad jual beli matawang sama ada matawang itu emas atau perak atau bahan yang lain yang diiktiraf sebagai wang yakni wang kertas yang digunakan pada masa kini

**Istilah** - al-sarf sebagai pertukaran harta dengan harta dalam bentuk emas atau perak sama ada pertukaran dibuat antara jenis dan kuantiti yang sama atau antara jenis yang berbeza dengan kuantiti yang sama ataupun kuantiti berbeza. Antara jenis matawang yang wujud ialah matawang Riyal Saudi, Ringgit Malaysia, Dollar Amerika, Rupiah Indonesia dan lain-lain. Kontrak bai’ al-Sarf hanya boleh digunakan dalam urus niaga mata wang secara lani melalui institusi berlesen yang dibenarkan oleh Bank Negara Malaysia dan tidak digunakan dalam transaksi pertukaran asing yang menggunakan kaedah lindung nilai.



*Figure 1 Contoh Pertukaran Mata Wang Asing (Bai al Sarf)*

Pasaran pertukaran mata wang asing atau pasaran pertukaran asing wujud kerana setiap negara di dunia mempunyai mata wang yang tersendiri. Oleh itu, pertukaran mata wang diperlukan untuk tujuan perniagaan, perdagangan dan pelaburan dalam kalangan pemain pasaran daripada negara yang berbeza.

**Hukum Jual beli mata wang.**

Pertukaran matawang ini dilakukan di premis-premis pengurup wang yang  berlesen atau bank-bank yang diiktiraf yang mana menawarkan perkhidmatan tukaran matawang asing hukumnya adalah harus. Pertukaran matawang jenis ini adalah berbeza dengan transaksi pertukaran matawang spot yang dilakukan melalui sistem atas talian atau lebih dikenali sebagai Forex Spot yang sudah jelas telah diharamkan dalam Islam kerana mengandungi unsur gharar dan riba. Hal ini menyebabkan hukum sistem Forex adalah haram dan dilarang dilakukan dalam kalangan masyarakat beragama Islam.

Hukum jual beli matawang dalam Islam adalah mubah atau harus dimana para fuqaha’ telah mengharuskan jualbeli matawang berasaskan beberapa hadis Rasulullah s.a.w yang diriwayatkan oleh Ubadah b. Al-Samit yang bermaksud, “Jualbeli emas dengan emas dan perak dengan perak kedua-duanya sama, tawar terima dalam majlis, jika berbeza jenis jualbelilah mengikut kehendak kamu dengan syarat tawar dan terima dalam majlis.” Hadis ini menunjukkan Rasulullah s.a.w memperakukan jualbeli emas dan perak serta matawang daripada keduanya dengan syarat jualbeli itu mesti memenuhi syarat-syarat yang ditetapkan kerana emas dan perak serta matawang dalah termasuk dalam bahan ribawi.

Forex iaitu Foreign Exchange / jual beli matawang asing jika dibincang mengikut perspektif fiqh muamalat, ia termasuk dalam kategori bai` al-sarf. Oleh itu, hukum hakamnya mestilah selari dengan hukum bai` al-sarf .

**Syarat2 Jual beli Bai al Sarf**

Terdapat beberapa syarat dalam menjadikan jualbeli matawang diharuskan seperti mana yang telah disentuh dalam bahagian elemen-elemen al-sarf iaitu yang pertama ialah perlulah ada persamaan dari segi kuantiti atau nilainya mestilah sama contohnya Ringgit Malaysia ditukar dengan Ringgit Malaysia. Namun jika jualbeli itu berlaku antara matawang yang berlainan jenis contohnya jualbeli matawang Ringgit Malaysia dengan Dolar Singapura, maka ia boleh berlebih kurang kerana jenisnya berlainan.

Syarat yang kedua yang menjadikan pertukaran matawang menjadi harus ialah perlulah ada proses serah dan terima dilakukan semasa majlis akad iaitu dibuat secara tunai, bukannya berhutang dan bersifat bertangguh. Jualbeli matawang melalui pengurup wang atau bank ke bank adalah bersifat segera iaitu penerimaan dan penyerahan matawang yang ingin dijualbeli dilakukan dalam satu majlis akad tanpa bertangguh dan hal ini membuatkan jualbeli matawang melalui pengurup wang dan bank-bank diharuskan syarak.

Syarat ketiga dalam menjadikan jualbeli matawang mnjadi transaksi yang diharuskan syarak ialah tiada syarat kiyar yang dimasukkan dalam akad jualbeli kerana jika terdapat syarat khiyar maka akad itu menjadi fasid. Akhir sekali, penangguhan penyerahan salah satu matawang atau kedua-duanya sekali tidak boleh disyaratkan kerana ia akan menjadikan jualbeli itu menjadi fasid.

**Sistem Foreign Exchange (Forex)**

Forex (FX) atau "Foreign Exchange" adalah [pasaran](https://ms-brokerfbs.com/glossary/financial-market-31) untuk membeli dan menjual matawang pelbagai negara, dengan membayar menggunakan matawang suatu negara bagi mendapatkan matawang negara lain. Forex salah satu pasaran kewangan yang terbesar di dunia untuk perdagangan pelbagai matawang. Salah satu perkara yang paling penting yang perlu difahami adalah fakta betapa pasaran Forex beroperasi dengan struktur yang terpencar (decentralized). Dalam lain perkataan, tidak ada satu pun lokasi fizikal di mana para pelabur pergi untuk melaksanakan perdagangan matawang.

Pemain-pemain pasaran berada di seluruh dunia. Internet membantu mereka memeriksa sebut harga bagi pelbagai pasangan matawang dari pelbagai orang tengah (dealer). Pusat kewangan utama dunia membentuk pasaran tukaran matawang asing yang terbesar. Kota-kota besar di mana pusat-pusat ini berada adalah London, New York, Singapura, Tokyo, Frankfurt, Hong Kong, dan Sydney. Semua pusat-pusat ini dianggap seperti milestone oleh para pedagang. Untuk mendapatkan akses ke pasaran matawang interbank, para pedagang menggunakan servis [broker Forex](https://ms-brokerfbs.com/) yang menghubungkan mereka dengan aliran pasaran antarabangsa

**Pandangan mengenai Forex**

Pandangan dari Muzakarah Jawatan Fatwa Majlis Kebangsaan Bagi Hal Ehwal Agama Islam Malaysia Kali ke-98 yang bersidang pada 13-15 Februari 2012 telah membincangkan hukum perdagangan pertukaran oleh individu secara lani (individual spot forex) melalui platform elekroknik mengandungi unsur-unsur riba melalui pengenaan rollover intrest, pensyaratan jual beli dalam pemberian hutang melalui leverage, qard yang tidak jelas ketika transaksi pertukaran, penjualan mata wang yang tiada dalam pegangan dan spekulasi yang melibatkan perjudian. Selain itu, ia juga tidak sah dari sisi undang-undang Kerajaan Malaysia.

Oleh itu, Muzakarah bersetuju memutuskan bahwa perdagangan pertukarang mata wang (forex) oleh individu secara lani (individual spot forex) melalui platform elekronik yang ada pada masa kini adalah haram kerana ia bercanggah dengan kehendak syarak dan juga tidak sah dari sisi undang-undang Negara. Selaras dengan itu, umat islamadalahdilarang daripada melibatkan diri dalam perdangan mata wang seumpama ini.

**Sistem Foreign Exhange (Forex) Pelaburan yang Haram**

Forex yang berlaku di kaunter-kaunter pengurup wang di Malaysia hari ini adalah diharuskan kerana ia memenuhi syarat bai` al-sarf. Manakala, Forex ONLINE yang melalui platform elektronik atau internet dalam amalan semasa hari ini adalah tidak dibenarkan. Kerana ia masih tidak memenuhi beberapa syarat bai` al-sarf termasuk syarat asas. Terdapat isu bai` wa salaf yang dilarang syara`. Ini kerana dalam forex online, terdapat pinjaman yang disediakan oleh broker forex kepada pelabur berbentuk leverage. Ini membawa kepada elemen gabungan atau "contingent to each other" bagi akad pinjaman (salaf / qard) dengan jual beli (bai` al-sarf) yang dilarang syara` seperti yang disebut dalam hadis